**KISBÉR VÁROS POLGÁRMESTERE**

**K I S B É R**

**E l ő t e r j e s z t é s**

Kisbér Város Önkormányzatának Képviselő-testülete **2025. szeptember 12.-i** ülésére

**Tárgy**: Jelentés a lejárt határidejű határozatok végrehajtásáról.

**216/2024. (VI.27.) KVÖKt. határozat, 25/2025. (I.17.) KVÖKt. és a 214/2025. (V.16.) KVÖKt:**

A képviselő-testület e határozatában Szeder Tamással a Magyar Királyi Lovarda Műemlékegyüttes Lovarda, Istálló és a mellette álló, épület hasznosítására kötött szerződést azt követően kívánta módosítani, hogyha a felújított északi épület északi szárny a használathoz szükséges minden engedéllyel rendelkezik.

Felhatalmazott, hogy a szerződés módosításához a Magyar Nemzeti Vagyonkezelő Zrt. és a Belügyminisztérium hozzájárulását megkérjem.

Szeder Tamással az iskola lovagoltatásra kötött megbízási szerződést nem kívánta módosítani.

A képviselő-testület ezen határozatában utasította a Kisbéri Közös Önkormányzati Hivatalt, hogy:

* egyeztessen a Lovardát hasznosító Szeder Tamással a Lovardát népszerűsítő program/programsorozat kidolgozásáról,
* a Lovarda hasznosítási szerződését módosítsa akként, hogy a Lovarda használatért fizetett bérleti díj összege 2025. január 01. napjától 500.000.- Ft/hó, továbbá a szerződésben kérte rögzíteni, hogy a kaszárnya részt az önkormányzat évi 5 alaklommal előzetes egyezetetés alapján térítésmentesen hasznosíthatja.

Utasította a Kisbéri Közös Önkormányzati Hivatalt a fenti feltételeket tartalmazó szerződés előkészítésére és felhatalmazott annak aláírására.

A képviselő-testület ezen határozatában:

* a Szeder Tamással a Magyar Királyi Lovarda Műemlékegyüttes Lovarda, Istálló és Északi Épületszárny Északi Szárny hasznosítására között hasznosítási szerződésben szereplő bérleti díj összegét bruttó 300.000,- Ft./hó összegre módosította a szerződés többi pontjának változatlanul hagyása mellett. A módosított díj 2025. január 01-től került megállapításra.
* utasította a Kisbéri Közös Önkormányzati Hivatalt a fentiek szerinti szerződés-módosítás előkészítésére és felhatalmazott annak aláírására.
* az Északi Épület Északi Szárny garanciális bejárása során született megállapításokról tájékoztatást kér. A bérleti díj összegének felülvizsgálatára a műszaki/technikai problémák elhárítását követően ismételten tárgyalja.

A szerződés megkötésre került.

**123/2025. (III.14.) KVÖKt. határozat:**

A képviselő-testület e határozatában:

* a hasznosítóval / használóval nem rendelkező önkormányzati ingatlanok meghirdetésére beérkezett pályázatok alapján, a pályázati felhívásban foglalt feltételekkel szerződést kötött:
* Németh Miklósnéval (2879 Kisbér-Hánta, Diófa u. 29.) a kisbéri 5158 hrsz. alatti ingatlanra évi 30.000,- Ft. bérleti díjjal,
* Nesztlinger Péterrel (2870 Kisbér, Újszőlő u. 9/b.) a kisbéri 1444/1 és 1444/2 hrsz. alatti ingaltanokra összesen évi 5.000,- Ft. bérleti díjjal.
* utasította a Kisbéri Közös Önkormányzati Hivatalt, hogy a fentiek szerinti szerződéseket készítse elő és felhatalmazott azok aláírására.

Németh Miklósnéval megkötésre került a területhasználatra vonatkozó szerződés, viszont Nesztlinger Péter elállt a szerződéstől.

**218/2025. (V.16.) KVÖKt. határozat:**

A képviselő-testület e határozatában megrendelte a Szent János téri híd statikus szakértői vizsgálatát a Membrán Mérnöki Kft.-től (2800 Tatabánya, Vadász u. 65.) az ajánlatában szereplő bruttó 1.524.000.- Ft vállalási áron.

Utasította a Kisbéri Közös Önkormányzati Hivatalt, a fenti feltételeket tartalmazó szerződés előkészítésére és felhatalmazott annak aláírására.

A szerződés megkötésre került.

**219/2025. (V.16.) KVÖKt. határozat:**

A képviselő-testület e határozatában megrendelte a 2870 Kisbér, Kossuth Lajos utca páros oldali (SPAR üzlet és Piactér közötti szakasz) járdaburkolat felújításának egyesített engedélyezési és kiviteli terveinek elkészítését a Partner Mérnöki Iroda Kft.-től (2800 Tatabánya, Bárdos lakópark 2/C. fsz. 3.) az ajánlatában szereplő bruttó 1.450.000.- Ft /+ áfa vállalási áron.

Utasította a Kisbéri Közös Önkormányzati Hivatalt, a fenti feltételeket tartalmazó szerződés előkészítésére és felhatalmazott annak aláírására.

A szerződés megkötésre került.

**291/2025. (VI.13.) KVÖKt. határozat:**

A képviselő-testület ezen határozatában utasította a Kisbéri Közös Önkormányzati Hivatalt, hogy a Mini Magyarország Makettpark makettjeinek felújítása vonatkozásában kérjen részletes árajánlatot, valamint referenciát Kiss Tamás designertől.

A részletes ajánlat, valamint a referencia bekérése megtörtént.

**239/2025. (V.23.) KVÖKt. határozat ás a 316/2025. (VI.30.) KVÖKt. határozat:**

A képviselő-testület ezen határozataiban:

* visszavonta a Perczel Mór utcai padkáról szóló 162/2025. (IV.11.) KVÖKt. határozatát,
* megrendelte a Doloti Klau Kft.-től nettó 1.440.000.- Ft /+ áfa vállalási díjon a 2870 Kisbér, Perczel Mór utca Ászár felöli szakaszának kétoldali mart aszfalttal történő padkázását.

Utasította a Kisbéri Közös Önkormányzati Hivatalt a szerződés előkészítésére és felhatalmazott annak aláírására.

* a 220/2025. (V. 16.) KVÖKt. határozatban a Kisbér belterületi szakaszain a kátyúzási feladatok ellátásával megbízott céget a cég képviselőinek kérése alapján módosította a Westbuilding Company Kft-ra (2724 Újlengyel, Petőfi S. u. 48.),
* a 239/2025. (V. 23.) KVÖKt. határozatban a 2870 Kisbér, Perczel Mór utca Ászár felöli szakaszának kétoldali mart aszfalttal történő padkázását elvégző céget a cég képviselőinek kérése alapján módosította a Westbuilding Company Kft-ra (2724 Újlengyel, Petőfi S. u. 48.).

A napirend megtárgyalásra került. A padkázási munkálatok elvégzésre kerültek.

**274/2025. (VI.13.) KVÖKt. határozat:**

A képviselő-testület ezen határozatában:

* a Komáromi Vizitársulat 2025 évi munkatervét elfogadta azzal, hogy a Hánta, Dohány utca végi surrantó építésével nettó 190.000,- Ft. + áfa összegen kerüljön kiegészítésre.
* a munkatervben szereplő munkálatok elvégzéséhez szükséges anyagi fedezetet a költségvetésben elkülönített 2 millió forintos keret terhére biztosította.
* a munkatervben szereplő munkák elvégzése után a 2 millió forintos keretből visszamaradó összeg terhére további csapadékvíz elvezetési problémák megoldását támogatta egyeztetve a Komáromi Vízitársulattal.
* utasította a Kisbéri Közös Önkormányzati Hivatalt a fentieket tartalmazó szerződés előkészítésére és felhatalmazott annak aláírására.

A szerződés megkötésre került.

**275/2025. (VI.13.) KVÖKt. határozat:**

A képviselő-testület ezen határozatában elfogadta az Északdunántúli Vízmű Zrt. 2024. évi víziközmű üzemeltetés szennyvíz ágazati beszámolóját az előterjesztésnek megfelelően.

A szerződés megkötésre került.

**293/2025. (VI.13.) KVÖKt. határozat:**

A képviselő-testület e határozatában:

* a Rossmann Magyarország Kereskedelmi Kft. Wass Albert Művelődési Központ és Városi Könyvtár épületében található üzlethelyiség (kisbéri 1641/18 hrsz.) bérleti díját a drogéria termékek árának csökkentése érdekében szükséges intézkedésekről szóló 93/2025. (V.8.) Korm. rendelet időbeli hatálya alatt a bérlő kérésére 25%-kal nem tudta csökkenteni az önkormányzat nehéz anyagi helyzetére való tekintettel,
* felhatalmazott a fenti feltételeket tartalmazó szerződés-módosítás aláírására.

Az érintettek intézményvezető tájékoztatása megtörtént.

**Tisztelt Képviselő-testület!**

Kérem a lejárt határidejű határozatok végrehajtásáról szóló jelentésem elfogadását.

Kisbér, 2025.09.11.

**Sinkovicz Zoltán sk.**

polgármester